ໃນທ່າມກາງບັນຍາກາດຂອງງານມະຫາກຳກິລາແຫ່ງຊາດຄັ້ງທີ່ 10 ທີ່ແຂວງ ອຸດົມໄຊ ຫາກໍ່ໄດ້ ສີ້ນສຸດລົງໃນທ້າຍປີ 2014 ທີ່ຜ່ານມາ . ຕໍ່ຈາກນັ້ນ ງານບຸນມະໂຫລານກິລາຄົນພິກາທົ່ວປະເທດ ຄັ້ງທີ່ 2 ກໍ່ໄດ້ຈັດຂື້ນໂດຍ ກະຊວງສຶກສາທິການ ແລະ ກິລາ ກົມກິລາມວນຊົນ ຮ່ວມກັບ ສະມາຄົມກິລາຄົນພິການແຫ່ງຊາດ ພ້ອມດ້ວຍ ເຈົ້າພາບ ແຂວງ ອຸດົມໄຊ ແລະ ອົງການຄົນພິການອາຊີ ເພື່ອການພັດທະນາ ສະມາຄົມຄົນພິການສາຂາ ແຂວງ , ສູນຄົນພິການຕ່າງໆ. ງານບຸນມະໂຫລານກິລາຄົນພິການທົ່ວປະເທດ ຄັ້ງທີ2 ນີ້ໄດ້ຈັດຂື້ນລະຫວ່າງ ວັນທີ່ 29-30 ມັງກອນ 2015 ທີ່ສະໜາມກິລາ ແຂວງ
ການນຳສະເໜີໂຄງການນ້ອຍຂອງພະນັກງານ ສພຊລ ໃຫ້ແກ່ຜູ້ໃຫ້ທຶນ
ຫຼັງຈາກຈົບການຝຶກອົບຮົມການສ້າງຄວາມເຂັ້ມແຂງໃຫ້ແກ່ອົງກອນ ສພຊລ, ພະນັກງານ ສພຊລ ໄດ້ຮຽນຮູ້ ແລະ ເຂົ້າໃຈເຖິງຫຼັກການ ແລະ ວິທີການໃນການພັດທະນາອົງກອນຂອງຕົ້ນເອງຢ່າງເປັນລະບົບເອກະພາບກັນ, ເຊິ່ງໃນການຝຶກອົບຮົມດັ່ງກ່າວນັ້ນພະນັກງານ ສພຊລ ໄດ້ນຳໃຊ້ຄວາມຮູ້ ແລະ ຫຼັກການໃນການຂຽນໂຄງການທີ່ໄດ້ຝຶກມາ ທົດລອງສ້າງໂຄງການຂະໜາດນ້ອຍໄດ້ 3 ໂຄງການຄື: ໂຄງການສ້າງຄວາມເຂັ້ມແຂງໃຫ້ ສພຊລ ສາຂາ 5 ແຂວງພາກເໜືອ, ໂຄງການສົ່ງເສີມຄຸນນະພາບການດຳລົງຊີວິດຂອງຄົນພິການທີ່ທຸກຍາກໂດຍຜ່ານການສ້າງກິດຈະກຳຂະໜາດນ້ອຍ, ໂຄງການເຊື່ອມໂຍງນາຍຈ້າງ ແລະ ລູກຈ້າງທີ່ເປັນຄົນພິການ. ມາຮອດຕອນເຊົ້າຂອງວັນທີ່ 23 ກັນຍາ 2014 ໄດ້ມີພິທີນຳສະເໜີ 3 ໂຄງການນ້ອຍດັ່ງກ່າວຕໍ່ຜູ້ໃຫ້ທຶນນັ້ນກໍ່ເພື່ອເປັນການວັດແທກຄວາມຮູ້ຂອງພະນັກງານ ສພຊລ ທີ່ໄດ້ຝຶກມາ, ຜ່ານການນຳສະເໜີ ໄດ້ມີການປຶກສາຫາລື ແລະ ສົນທະນາ ໃຫ້ຄຳຄຳເຫັນ
ການສຳມະນາແລກປ່ຽນຂໍ້ມູນຂ່າວສານກ່ຽວກັບວຽກງານສົ່ງເສີມກິດຈະກຳສ້າງລາຍຮັບໃຫ້ຄົນພິການ
ໃນຕອນເຊົ້າຂອງວັນທີ່ 19 ກັນຍາປີ 2014 ທີ່ຜ່ານມາໄດ້ມີການຈັດກອງປະຊຸມ ໃນຫົວຂໍ້ການສຳມະນາແລກປ່ຽນຂໍ້ມູນຂ່າວສານກ່ຽວກັບວຽກງານສົ່ງເສີມກິດຈະກຳສ້າງລາຍຮັບໃຫ້ຄົນພິການກອງປະຊຸມດັ່ງກ່າວໄດ້ຈັດຂື້ນຢູ່ ໂຮງແຮມ ເສດຖາປາລາດນະຄອນຫລວງວຽງຈັນ ໂດຍການເປັນຂອງທ່ານນາງ ແອນລູຄຽບ ຜູ້ອຳນວຍການອົງການສາກົນເພື່ອຄົນພິການ ແລະທ່ານບຸນວຽນວຽນຫລວງຍອດປະທານສະມາຄົມຄົນພິການແຫ່ງຊາດລາວ ໂດຍການເຂົ້າຮ່ວມຂອງອົງການຈັດຕັ້ງສາກົນ ແລະການຈັດຕັ້ງຂອງຄົນພິການຈຳນວນ 13 ອົງການທີ່ເຮັດວຽກກ່ຽວກັບການສົ່ງເສີມກິດຈະກຳສ້າງລາຍຮັບລວມທັງໜົດ 21 ທ່ານ .ຈຸດປະສົງໃນການຈັດກອງປະຊຸມໃນຄັ້ງນີ້ ແມ່ນເພື່ອແລກປ່ຽນປະສົບການ ແລະບົດຮຽນທີ່ຖອດຖອນໄດ້ຈາກການຈັດຕັ້ງປະຕິບັດໂຄງການຍົກລະດັບຊີວິດການເປັນຢູ່ເພື່ອເສີມສ້າງຄວາມເຂັ້ມແຂງໃຫ້ຄົນພິການ,ເພື່ອແນະນຳຮູບແບບການສະໜັບສະໜູນສ່ວນບຸກຄົນທີ່ອົງການສານເພື່ອຄົນພິການນຳໃຊ້ພ້ອມກັນນັ້ນໄດ້ນຳສະເໜີຜົນຂອງການປະເມີນກິດຈະກຳຂອງໂຄງການ.ຜູ້ເຂົ້າຮ່ວມກອງປະຊຸມໄດ້ຮັບຟັງການນຳສະເໜີບົດຮຽນ ແລະປະສົບການຂອງໂຄງການ .ໄດ້ມີການສົນທະນາ ແລະສອບຖາມສິ່ງທີ່ສົນໃຈຈາກຜູ້ເຂົ້າຮ່ວມຈັດຕັ້ງກຸ່ມສົນທະນາກັບຄົນພິການຜູ້ດຳເນີນກິດຈະກຳ, ໃນນັ້ນອົງການທີ່ເຂົ້າຮ່ວມໃຫ້ຄວາມສົນໃຈໂດຍສະເພາະແມ່ນຮູບແບບການສະໜັບສະໜູນສ່ວນບຸກຄົນໃນການະດຳເນີນກິດຈະກຳສ້າງລາຍຮັບຂອງຄົນພິການເອງ.ຜົນໄດ້ຮັບຈາກຈັດຕັ້ງກອງປະຊຸມໃນຄັ້ງນີ້ແມ່ນວ່າໄດ້ແລກປ່ຽນປະສົບການ ແລະ ເຜີຍແຜ່ກຮູບແບບການເຮັດວຽກຂອງໂຄງການທີ່ໄດ້ດຳເນີນໂດຍອົງການສາກົນເພື່ອຄົນພິການ ຫລືອົງການແຮນດີແຄບອິນເຕີເນເຊີນນໍ ແລະສະມາຄົມຄົນພິການແຫ່ງຊາດລາວ ໂດຍສະເພາະແມ່ນຮູບແບບການໜັບສະໜູນສ່ວນບຸກຄົນໃນການດຳເນີນກິດຈະກຳສ້າງລາຍຮັບຂອງຄົນພິການ.
ຊຸດຝຶກອົບຮົມການເປັນຄູຝຶກຕັດຫຍິບໃຫ້ແກ່ເອື້ອຍນ້ອງພິການ
ຊຸດຝຶກອົບຮົມຄັ້ງນີ້ແມ່ນຈັດຂຶ້ນທີ່ ສະມາຄົມຄົນພິການແຫ່ງຊາດລາວໃນລະຫວ່າງວັນທີ 1-12 ກັນຍາ 2014 ຈັດໂດຍ ສະມາຄົມຊ່ວຍເຫຼືອ ແລະ ສົງເຄາະແຫ່ງປະເທດຍີ່ປຸ່ນ(AAR) ແລະໄດ້ຮັບການສະໜັບສະໜູນຈັກຫຍິບຈຳນວນ 3 ເຄື່ອງ ຈາກອົງການໃຈບຸນສາກົນ ເດເຊເຣດ (DIC)ເພື່ອມອບໃຫ້ນັກຝຶກອົບຮົມນຳໃຊ້ເຂົ້າໃນວຽກງານການຂອງເຂົາເຈົ້າໃນອະນາຄົດ. ຈຸດປະສົງຂອງການຝຶກອົບຮົມໃນຄັ້ງນີ້ແມ່ນເພື່ອສ້າງຄູຝຶກຕັດຫຍິບຈຳນວນ 3 ທ່ານ ໃຫ້ມີຄວາມຊຳນິຊຳນານ ແລະ ມີຄວາມສາມາດໃນການນຳໃຊ້ຈັກຫຍິບຢ່າງຖືກຕ້ອງ, ພັດທະນາສີມືຂອງຄູຝຶກໃຫ້ມີຄວາມສາມາດໃນການສິດສອນນັກຮຽນ ໂດຍສະເພາະແມ່ນຫຼັກການການແຕ້ມແບບ, ການຕັດສິ້ນ, ການຫຍິບກະເປົາໃສ່ເອກະສານ ແລະ ການເຮັດໂຕຊ້າງດັ່ງນີ້ເປັນຕົ້ນ. ຜ່ານການຝຶກອົບຮົມເປັນເວລາ 2 ອາທິດ, ຜ່ານການຕິດຕາມປະເມີນຂອງຄູຝືກບວກກັບພະນັກງານໂຄງການເຫັນໄດ້ວ່ານັກຝຶກອົບຮົມສາມາດເຂົ້າໃຈ ແລະ ປະຕິບັດໄດ້ຕາມຫຼັກສູດທີ່ທາງໂຄງການໄດ້ກຳນົດໃຫ້ ດັ່ງນັ້ນ ສະມາຄົມຄົນພິການແຫ່ງຊາດລາວ ແລະ ອົງການ AAR ຈິ່ງໄດ້ອອກໃບຢັ້ງຢືນໃຫ້ແກ່ນັກຝຶກອົບຮົມທັງສາມທ່ານ ເພື່ອເປັນການຢັ້ງຢືນວ່າໄດ້ຜ່ານການຝຶກອົບຮົມການເປັນຄູຝຶກຕັດຫຍິບ
Cerebration National Days of PWDs
ພິທີສະເຫຼີມສະຫຼອງວັນຄົນພິການແຫ່ງຊາດລາວ (27 ກັນຍາ) ຄັ້ງທໍາອິດ ໄດ້ຈັດຂຶ້ນໃນວັນທີ່ 26 ກັນຍາ 2014 ຢູ່ທີ່ຫໍປະຊຸມແຫ່ງຊາດ ໂດຍມີ ທ່ານດຣ ພັນຄຳ ວິພາວັນ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງສຶກສາທິການ ແລະ ກິລາ, ຜູ້ຊີ້ນຳວຽກງານວັດທະນະທຳ-ສັງຄົມ, ປະທານ ຄະນະກຳມະການແຫ່ງຊາດ ເພື່ອຄົນພິການ ແລະ ຜູອາຍຸສູງ, ທ່ານ ນາງ ອ່ອນຈັນ ທຳມະວົງລັດຖະມົນຕີວ່າການກະຊວງ ແຮງງານ ແລະ ສະຫວັດດີການສັງຄົມ, ຮອງປະທານ ຜູ້ປະຈຳການ ຄະນະກຳມະການແຫ່ງຊາດ ເພື່ອຄົນພິການ ແລະ ຜູ້ອາຍຸສູງ, ທ່ານ ບຸນວຽນ ຫຼວງຍອດປະທານສະມາຄົມຄົນພິການແຫ່ງຊາດລາວ, ທ່ານ